Apasági nyilatkozat:

Ha még nem vagytok házasok és a párod nevére szeretnétek anyakönyveztetni a kislányotokat/kisfiútokat, akkor teljes hatályú apai elismerő nyilatkozatot kell tennetek. Ezt ajánlatos még a szülés előtt elintézni , mert akkor rögtön az apa nevére anyakönyvezhető a gyermek a kórházban. (Ha ezt csak a szülés után tenné meg az Apa, akkor először az anya nevére anyakönyvezik a Babát…)

Először azt kell megtudnotok, hogy a lakóhelyetekhez melyik a legközelebbi Okmányiroda, ahol

ezt intézik, majd a következők szükségesek:

\*az ügyintézéshez az apa és az anya együttes, személyes megjelenése kötelező

 \*a nyilatkozat megtételéhez a következő dokumentumok kellenek:

    - az anya és az apa érvényes személyi igazolványa

    - a gyermek születésének várható idejét igazoló orvosi igazolás

    - a terhes kiskönyv

    - az anya családi állapotát igazoló dokumentum (hajadon igénylő esetén a népesség-nyilvántartó által kiadott igazolás - Okmányiroda!)

    - a gyermek születési nevére vonatkozóan a szülők egybehangzó nyilatkozata

*Amit még fontos lehet:*

\* az eljárás illetékmentes

\* kb. 25-30 percet vesz igénybe

\*mindketten megkapjátok a nyilatkozat alapján készült jegyzőkönyvet

+ kézbe kapjátok összetűzve, lepecsételve az ún. „kórházi csomagot”, amely a következőket tartalmazza: a jegyzőkönyvet + a terhes kiskönyv 1-2. oldalának fénymásolatát + az orvosi igazolást + a hivatalosan lekért családi állapot igazolást.  Ezt a „kórházi csomagot” kell majd beletenni abba a táskába, amit majd egy pár a szülés előtt kell összekészíteni és a kórházban, a szülészeten átadni.